AIŠKINAMASIS RAŠTAS

Dėl patalpų perdavimo neatlygintinai naudoti

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti turtą – kultūros paskirties pastato 148,78 kv. m patalpas, Molėtų r. sav., Mindūnai, Muziejaus g. 8, visuomeninei organizacijai Mindūnų bendruomenės centrui (toliau – Centras) pagal turto panaudos sutartį 10 metų įstatuose numatytai veiklai vykdyti.

Uždaviniai – formuoti bendruomeninę aplinką, ugdyti pilietiškumą, kultūrą, puoselėti šeimos bei dvasines vertybes, burti bendruomenės narius bendrai veiklai, skatinti bendruomenės narių pilietinį aktyvumą, stiprinti jų organizuotumą ir sugebėjimą atstovauti bendruomenės interesams, tenkinti svarbiausius bendruomenės socialinius, kultūrinius, ūkinius poreikius, kurti saugią ir patogią gyvenamąją aplinką, dirbti su jaunimu, dalyvauti projektinėse veiklose.

1. Siūlomos teisinio reguliavimo nuostatos:

Mindūnų bendruomenės centras yra savanoriška organizacija, vienijanti fizinius ir juridinius asmenis bendriems narių poreikiams tenkinti ir tikslams įgyvendinti. Šiuo sprendimu siūloma perduoti pagal turto panaudos sutartį patalpas Centrui, kad galėtų įgyvendinti iškeltus tikslus ir uždavinius.

1. Laukiami rezultatai:

perduotos patalpos bus prižiūrimos, remontuojamos ir naudojamos bendruomenės veiklai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Siekiant įvertinti poveikį konkurencijai ir atitiktį valstybės pagalbos reikalavimams užpildytas vertinimo klausimynas.

Perduodamas turtas Molėtų rajono savivaldybės turto pripažinimo nereikalingu arba netinkamu (negalimu) naudoti komisijos 2021 m. rugsėjo 13 d. nereikalingų arba netinkamų (negalimų) naudoti nekilnojamojo turto ir kitų nekilnojamųjų daiktų apžiūros pažyma Nr. T21-18 pripažintas nereikalingu savivaldybės veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2021 m. rugsėjo 13 d. įsakymu Nr. B6-1014 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu savivaldybės veiklai ir siūlymas Molėtų rajono savivaldybės tarybai nurodytą turtą perduoti Centrui įstatuose nurodytai veiklai vykdyti.